laion/Wikipedia-Exotic huggingface dataset:
ברואה

מועדון הכדורסל ברואה (בבולגרית БК Берое) הוא מועדון כדורסל בולגרי מהעיר סטארה זאגורה המשחק בליגת העל הבולגרית ובליגה הבלקנית. המועדון נוסד ב-1958 כתוצאה של איחוד בין המועדונים בורטוב ולוקומטיב סטארה זאגורה. בשנת 1961 העפיל המועדון לראשונה לליגה הראשונה. הקבוצה נדדה לאורך השנים בין הליגה השנייה לליגה השלישית וב-2012 העפילה בחזרה אל הליגה הראשונה, שבה היא משחקת כיום. עונת השיא של המועדון הייתה עונת 2016/2017, אז זכתה הקבוצה בגביע הבולגרי, בסופר קאפ הבולגרי ובליגה הבלקנית בעונת 2017/2018 השתתפה הקבוצה בסיבוב השני ביורופקאפ, והודחה בו לאחר שהובסה בצמד משחקים על ידי בלפיוס מונס-אנו הבלגית. בעונת 2020/2021 בליגה הבלקנית העפילה הקבוצה לשלב חצי הגמר בו הפסידה לאקדמיק פלובדיב, לאחר מכן שיחקה במשחק על מקומות 3-4 נגד הפועל גלבוע גליל בו הפסידה וסיימה במקום ה-4 בטורניר. מדיה וקבצים בנושא ברואה בוויקישיתוף אתר האינטרנט הרשמי של ברואה (בבולגרית) עמוד הקבוצה באתר (Eurobasket)
יחסי כף ורדה – צרפת

יחסי כף ורדה–צרפת הם היחסים הדו-צדדיים בין הרפובליקה הצרפתית לרפובליקה של כף ורדה. זמן קצר לאחר שכף ורדה קיבלה עצמאות מפורטוגל בשנת 1975, צרפת הכירה בריבונותה, ויוצגה בה באמצעות שגרירותה בדקר, סנגל. בשנת 1982 נפתחה שגרירות צרפת בפראיה. עם חתימת הסכם שיתוף הפעולה התרבותי, המדעי והטכני בין ממשלות צרפת לכף ורדה, המשימה הראשונה עם שיתוף פעולה צרפתי נעשתה בשנת 1976 בכף ורדה. הפעולה הראשונה שלה הייתה פתיחת גלריית פאז'ה בריביירה בראווה (אנ') באי סאו ניקולאו. בין השנים 1977–1995 התקיימו 10 עד 15 שיתופי פעולה, משימה שיתופית דו-צדדית על מספר המגזרים בכף ורדה, כולל חקלאות, בריאות, תיירות, פיננסים, חינוך, ממשל, בטיחות וכו'. בשנת 1996, כף ורדה פתחה את שגרירותה בפריז. בשנת 2010 נפתח המכון הצרפתי של כף ורדה (Institut français du Cap-Vert), אולם הוא נסגר ב-31 באוגוסט 2014. כף ורדה מחזיקה בצרפת שגרירות בפריז ו-2 קונסוליות בניס ומרסיי. צרפת מחזיקה בכף ורדה שגרירות בפראיה ו-2 קונסוליות בסנטה מריה ומינדלו. מדיה וקבצים בנושא יחסי כף ורדה – צרפת בוויקישיתוף אתר על יחסי מדינות
בומבך

בומבך הוא שם משפחה אשכנזי וגרמני ממקור גרמני (Bombach). האם התכוונתם ל... אילן בומבך – עורך דין ישראלי גאורג בומבך - שם לידתו של אליקים העצני הרב יהושע פנחס בומבך - רב קהילת אושפיצין, פולין מנחם בומבך – יזם, איש חינוך, ראש ישיבת, המדרשה החסידית בביתר עילית, מנהל רשת המוסדות "נצח"
יחסי כף ורדה – רוסיה

יחסי כף ורדה–רוסיה הם היחסים הדו-צדדיים בין הפדרציה הרוסית לרפובליקה של כף ורדה. ברית המועצות כוננה יחסים דיפלומטיים עם כף ורדה ב-25 בספטמבר 1975, זמן קצר לאחר שקיבלה את עצמאותה מפורטוגל. כף ורדה מחזיקה ברוסיה קונסוליה במוסקבה. רוסיה מחזיקה בכף ורדה שגרירות בפראיה. אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
בז ערבות

בז ערבות (שם מדעי: Falco mexicanus) הוא מין של בז ממשפחת הבזיים, החי במערב אמריקה הצפונית. הוא חי לרוב באזורי ערבות עשב כמו הפרריה ומכאן שמו. הבז מגיע לאורך ממוצע של 37 עד 38 סנטימטרים ומשקל 500 עד 636 גרם. הנקבות כמעט כפולות בגודלן מהזכרים וכן תוקפניות וקולניות מהזכרים. אורכם 45 סנטימטרים בממוצע, עם מוטת כנפיים של 1.1 מטר ומשקל 762 עד 970 גרם בממוצע. צבע הבז אפור עד זהוב-בהיר עם כנפיים חומות מסורטטות בחום כהה. הפנים בהירות עם פסים כהים לצידי העיניים השחורות, והמקור צהוב מעוקל בעל קצה אפור. הבטן והחזה מסורטטים בחום והרגליים צהובות. מראה הבז מזכיר מעט בז נודד, החולף באותם אזורים, אך הוא גדול יותר, זנבו קצר יותר והוא בעל גוונים כהים לאורך מרבית הגוף. הוא מזכיר גם את בז הציידים. הבז חי בקנדה מדרום מניטובה, ססקצ'ואן, אלברטה וקולומביה הבריטית ודרומה לאורך מערב ארצות הברית עד לבאחה קליפורניה, דורנגו וסן לואיס פוטוסי במקסיקו כשלעיתים יימצא דרומה יותר במקסיקו. הוא מצוי בטבע באזורים פתוחים ממרחבי טונדרה, פרריה וערבות תת-מדבריות. הוא מצוי גם למורדות של כמה הרים כמו הרי הרוקי, רכס קסקייד וסנטרל ואלי. הבז לא מרבה לנדוד, למעט בחורפים קשים ביותר. הבז הוא צייד מהיר בעל כנפיים דמויות-חרמש המותאמות לצלילה מהירה אחרי טרף. מרבית טרפו מורכב ממכרסמים שונים כמו סנאיים, מרמיטות, חולדות, חולדי שק וארנבות וגם מעטלפים ומעופות קטנים עד בינוניים. עם זאת הוא יכול להרוג גם עופות גדולים יותר מהרגיל ונצפה בציד של אווזים צעירים, שלרוב כבדים ממנו. מדיה וקבצים בנושא בז ערבות בוויקישיתוף בז ערבות, באתר ITIS (באנגלית) בז ערבות, באתר NCBI (באנגלית) בז ערבות, באתר Animal Diversity Web (באנגלית) בז ערבות, באתר GBIF (באנגלית) בז ערבות באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
2 + 2 = 5 (שיר)

"‎2 + 2 = 5" הוא שיר של להקת הרוק האנגלית רדיוהד, אשר פורסם כסינגל השלישי והאחרון מתוך אלבומם השישי, "Hail to the Thief". הוא הגיע למקום השני במצעד הסינגלים הקנדי, למקום 12 במצעד הסינגלים האיטלקי ולמקום 15 במצעד הסינגלים בבריטניה. נכון לאוגוסט 2021, השיר הושמע למעלה מ-30 מיליון פעמים בספוטיפיי. "‎2 + 2 = 5" הוא שיר רוק שנבנה לאט לאט עד שבשיא שלו הוא חזק ורועש. הוא הוקלט בשנת 2002 באולפני הקלטות Ocean Way בהוליווד, לוס אנג'לס, עם המפיק נייג'ל גודריץ'. הוא הוקלט כטסט סטודיו, והסתיים תוך שעתיים. הכותרת היא התייחסות לסיסמת ‎2 + 2 = 5 מהרומן הדיסטופי - 1984 מאת ג'ורג' אורוול. הכותרת האלטרנטיבית של השיר, "הפושר", מתייחסת לתופת של דנטה, בה "הפושרים" הם הגיהנום שלא עשו שום דבר רע אבל לא התנגדו לעוולות. תום יורק - זמרה, גיטרה ג'וני גרינווד - גיטרה, מערכות אנגלוגיות, אונד מרטנו אד או'בריאן - גיטרה, אפקטים, קולות רקע קולין גרינווד - בס פיל סלוואי - תופים, כלי הקשה מידע על היצירה "2 + 2 = 5" באתר מיוזיק בריינז מידע על הסינגל "2 + 2 = 5" באתר מיוזיק בריינז מידע על היצירה "2 + 2 = 5" באתר Discogs סרטון השיר "2 + 2 = 5" באתר יוטיוב 2 + 2 = 5, נבדק ב-2021-08-04 Lynskey, Dorian (2011). 33 Revolutions per Minute: A History of Protest Songs, from Billie Holiday to Green Day. HarperCollins. p. 519. ISBN 0-06-167015-4. "MAPS AND LEGENDS". NME. 29 באפריל 2003. נבדק ב-18 בפברואר 2012. {{cite web}}: (עזרה) Promotional interview CD sent to British music press. Bloom, Madison (2017-02-21). "10 Songs Inspired by George Orwell's 1984". Paste (באנגלית). נבדק ב-2020-06-21. "Thom Yorke on 'Hail To The Thief'". XFM online. נבדק ב-29 באוקטובר 2006. {{cite news}}: (עזרה)(הקישור אינו פעיל)
ויליאם לינטון

ויליאם לינטון (באנגלית: William Linton‏; 1791 – 1876) היה אמן נוף בריטי. יליד ליברפול, לינטון גדל בלנקסטר ובקרטמל, ולמד בבית הספר בוינדרמיר שם מאוחר יותר בילה את חופשותיו. בגיל שש עשרה נכנס לעבודה אצל סוחר. עם זאת הוא לא אהב את העבודה. להנאתו, הוא התחיל להעתיק יצירות מאת קלוד לורן (1600–1682) וריצ'רד וילסון (1714–1782). בסופו של דבר הוא הפך את האמנות למקצוע שלו. עבודותיו המאוחרות של לינטון עדיין נושאות השפעה חזקה מדרכו של קלוד לוריין בהצגת השפעות האור הטבעיות, של ריצ'רד וילסון עם הקומפוזיציות הפנורמיות הגדולות שלו, ובמיוחד של קלוד ז'וזף ורנה (1714–1789) עם נטייתו לנוף קלאסי אידיאלי. בשנת 1817 התיישב לינטון בלונדון והחל להציג באקדמיה המלכותית לאמנויות ובמוסד הבריטי. באותה תקופה, נושאיו היו לעיתים קרובות נוף בסקוטלנד וצפון אנגליה, במיוחד בסביבת האגמים. הוא לקח חלק פעיל בהקמת אגודת האמנים הבריטית בשנים 1823–1824 והיה נשיא שלה בשנת 1837. בשנים 1828–1829 הוא ערך סיור רישומים ארוך איטליה, מהצפון ועד לחוף הדרומי. בסיור השני והארוך יותר הוא טייל ברחבי הים התיכון וביקר בדרום צרפת, סיציליה, איטליה, מלטה ויוון. התוצאה של מסעות אלה הייתה מספר רב של סקיצות. סקיצות אלה היו מוצלחות בפני עצמן, והן היוו בסיס לציורי שמן נרחבים שלו אשר ביססו היטב את המוניטין שלו כאמן נוף מוביל בסגנון קלאסי. בני דורנו שיבחו את לינטון כ"ריצ'רד וילסון החדש", והשווה לויליאם טרנר. ללינטון היו פטרונים עשירים, וציורו רחב ההיקף "פוזיטאנו, מפרץ סלרנו" (גלריה לאמנות ולברהמפטון) הוזמן על ידי הרוזן מאלסמיר. במקביל, לינטון גם הציג את עצמו כאיש ספרות: בשנת 1832 פרסם ספר "סקיצות באיטליה: בהיותו מבחר של למעלה מחמש מאות הסצנות המדהימות והציוריות באזורים שונים בפיימונטה: במילאנו, ונציה ורומא; טוסקנה וממלכת נאפולי; צוירו במהלך סיור בשנים 1828-1829" (לונדון, 1832). באותה שנה הוא פרסם גם ספר על נוף יוון שהודגם על ידי חמישים תחריטים ושיתף פעולה עם סופרת הילדים ברברה הופלנד (1770–1844) בספר "איורים פואטיים של הסצנות השונות המיוצגות בסקיצות של מר לינטון 'סקיצות באיטליה'". הוא היה גם כימאי מוכשר ופרסם בשנת 1852 ספר על הצבעים העתיקים והמודרניים, מהתקופות הקדומות ביותר ועד ימינו, עם תכונותיהם הכימיות והאמנותיות. בשנת 1831 התחתן עם ג'וליה אדלינה סווטנהאם (1806–1867), אחייניתה של הרוזנת מווינטרטון. הם התיישבו במרילבון, לונדון, בשנות ה-40 של המאה ה-19. משנות ה-1860 החל למכור את עבודותיו באמצעות כריסטי'ס. מכירות גדולות של האוסף שלו נערכו בכריסטיס בשנת 1860, ושוב לאחר פרישתו בשנת 1865. ויליאם לינטון נפטר בדצמבר 1876. את ציוריו ניתן למצוא במוזיאון טייט בריטניה, במוזיאון פיצוויליאם, במוזיאון ורינגטון ובגלריה לאמנות, בגלריה לאמנות וולברהמפטון, ובאוספים אחרים. מיסטרה עיר ביוון העתיקה מבט על הפורום מבצר קמפבל קוטג' ליד הנהר הרי אלבניה טירת וינדזור מדיה וקבצים בנושא ויליאם לינטון בוויקישיתוף "Linton, William (1791-1876" 24 paintings by or after William Linton, artuk.org (באנגלית) The Annual Register, Vol.73, 1832; The Gentleman Magazine, Vol.150, 1831. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליאם לינטון".
איבאר רוז'איה

איבָּאר רוֹזָ'איֶה (בבוסנית Ibar Rožaje) הוא מועדון כדורסל מונטנגרי מהעיר רוז'איה, המשתתף בליגת העל המונטנגרית בכדורסל. המועדון נוסד ב-1984 כחלק ממועדון ספורט כללי שכלל קבוצת כדורגל וקבוצת כדורעף, בתחילה שיחקה הקבוצה בליגה היוגוסלבית ועם פרוץ מלחמות יוגוסלביה עברה הקבוצה לליגת העל הסרבית-מונטנגרית בה שיחקה עד 2006, אז פרשה מונטנגרו מאיחוד סרביה ומונטנגרו והקבוצה הצטרפה לליגה המונטנגרית השנייה. בעונת 2011/2012 העפילה הקבוצה לליגה הראשונה במונטנגרו, בעונת 2012/2013 הגיעה הקבוצה להישג השיא שלה והעפילה לחצי גמר הגביע המונטנגרי. בעונת 2020/2021 שיחקה הקבוצה בליגה הבלקנית. הקבוצה מייצגת את המיעוט הבוסניאקי המתגורר ברוז'איה וקהל אוהדיה מזוהה עם האסלאם הסוני ומכנה עצמו ג'אזי (מגיני האסלאם) על שם הלוחמים באימפריה העות'מאנית. אתר האינטרנט הרשמי של איבאר רוז'איה עמוד הקבוצה, באתר Eurobasket ערך זה הוא קצרמר בנושא כדורסל ובנושא מונטנגרו. אתם מוזמנים לתרום לוויקיפדיה ולהרחיב אותו.
אטלס השפות בסכנת הכחדה בעולם

אטלס השפות בסכנת הכחדה בעולם (נקרא גם: הספר האדום של השפות בסכנת הכחדה) הוא סדרת פרסומים המתפרסמת על ידי ארגון אונסקו ובו רשימה מקיפה של השפות העומדות בסכנת הכחדה בעולם. בשנת 1992 במהלך "הקונגרס הבינלאומי של הבלשנים (CIPL)" שנערך בקנדה דנו מיטב בלשני העולם בנושא: "שפות בסכנת הכחדה" וכתוצאה מכך החליטו להקים את "ועדת השפות בסכנת הכחדה". באותה השנה קיימה הוועדה קיימה פגישה בינלאומית בפריז, צרפת כדי להציג את הנושא בפני העולם וליזום פעולה נרחבה לכך. פגישה זו נחשבה חשובה מספיק כדי שתוכל להיות תחת סמכות של ארגון אונסקו. ביוזמתו של סטפן וורם החליטה הוועדה להקים את: "מרכז המחקר לשפות נכחדות" ואת "המסלקה הבינלאומית לשפות בסכנת הכחדה (ICHEL)" ולפרסם את "אטלס השפות בסכנת הכחדה בעולם" על סמך הנתונים שאספה. הבלשן היפני שיגרו צוצ'ידה היה אמור להקים את מרכז המחקר וכך בשנת 1994 הוקמה באוניברסיטת טוקיו הוועדה שעסקה בכך עם טאסאקה צונודה בתפקיד המנהל הראשי. בינתיים הדיווחים הראשוניים על שפות בסכנת הכחדה כבר נאספו והועברו אל אונסק"ו על ידי מומחים אזוריים בשנת 1993 ואלה הועברו לאחר מכן אל המסלקה שהוקמה שדאגה להקים אתר אינטרנט עבור אטלס השפות בסכנת הכחדה בעולם שבו יוכלו לעסוק במחקר ולימוד ומאז אותה שנה היא ממשיכה להתעדכן באופן קבוע ולייצר סימון קטלוגי עבור שפות חדשות שהתגלו ואותרו. בפברואר 2009 השיק אונסקו מהדורה מקוונת של האטלס שנפתח לציבור המכיל מידע רב יותר ממהדורות דפוס קודמות ומציעה למשתמשים אפשרות לספק משוב מקוון לאור העדכון המתמיד שלה באינטרנט. שפה בסכנת הכחדה האטלס העולמי של מבני השפות אתר האינטרנט הרשמי של אטלס השפות בסכנת הכחדה בעולם
פרנק היצ'קוק

פרנק האריס היצ'קוק (באנגלית: Frank Harris Hitchcock;‏ 5 באוקטובר 1867 – 25 באוגוסט 1935) היה פוליטיקאי אמריקאי, ששימש כיושב ראש הוועדה הרפובליקנית הלאומית בשנים 1908–1909 ולאחר מכן ועד 1913 כיהן כמנהל הכללי של דואר ארצות הברית בממשלו של הנשיא ויליאם האוורד טאפט. פרנק האריס היצ'קוק נולד באמהרסט, אוהיו. ב-1891 הוא סיים את לימודיו באוניברסיטת הרווארד וב-1894 סיים את לימודיו בבית הספר למשפטים של אוניברסיטת ג'ורג' וושינגטון והתקבל ללשכת עורכי הדין. בתקופת לימודיו בהרווארד הוא הכיר את תאודור רוזוולט, ולשניהם הייתה תשוקה לתחום הצפרות. בהמשך תמך היצ'קוק בדרכו הפוליטית של רוזוולט ברמה הארצית. בשנים 1897–1905 הוא עבד במחלקת החקלאות ובמחלקת המסחר והעבודה של ארצות הברית. לאחר מכן ועד 1908 הוא היה עוזר המנהל הכללי של דואר ארצות הברית. ב-1909, עם תחילת נשיאותו של ויליאם האוורד טאפט, הוא מינה את היצ'קוק כמנהל הכללי של הדואר, תפקיד בו הוא כיהן עד תום נשיאותו של טאפט ב-1913. בתקופת כהונתו בתפקיד זה הוקמו שירות דואר האוויר ושירות תוכניות החיסכון של הדואר. מעורבותו בתחום האווירי הובילה אותו להתגייס לכוחות המילואים של הגיס האווירי של צבא ארצות הברית, שם הוא קודם עד לדרגת קולונל. כמנהל הכללי של הדואר הוא העלה לעדיפות עליונה את העמדתם לדין של אלה שעשו שימוש בשירות הדואר למעשי הונאה, כמו מכירתן של מניות של חברות חסרות ערך. בבחירות לנשיאות של 1916 הוא היה מנהל מסע הבחירות של מועמד המפלגה הרפובליקנית לנשיאות צ'ארלס אוונס יוז. בבחירות לנשיאות של 1920 הוא ניהל את מסע הבחירות של לאונרד ווד ובאלו של 1924 הוא ניהל את מסע הבחירות של היירם ג'ונסון. ב-1928 רכש היצ'קוק את העיתון "טוסון סיטיזן", שבטוסון, אריזונה. בשנים 1932–1933 הוא היה חבר הוועדה הרפובליקנית הלאומית מטעם אריזונה. פרנק האריס היצ'קוק נפטר בטוסון ב-25 באוגוסט 1935. הוא נטמן בבית הקברות מאונט אוברן שבקיימברידג', מסצ'וסטס. מדיה וקבצים בנושא פרנק היצ'קוק בוויקישיתוף David Leighton, "Street Smarts: General Hitchcock Highway remembers a man whose influence went from D.C. to Tucson and back," Arizona Daily Star, Feb. 25, 2014 פרנק היצ'קוק, באתר "Find a Grave" (באנגלית) Selling the Pure Blue Sky at www.miningswindles.com
Prayers

Prayers (בעברית: תפילות) הוא סינגל שהוקלט על ידי להקת ההבי מטאל האמריקאית In This Moment. השיר יצא לאור ב-28 בנובמבר 2006, על ידי חברת התקליטים סנטיורי מדיה רקורדס, כסינגל הראשון מתוך האלבום Beautiful Tragedy וכשיר הנושא של הסרט "The Hills Have Eyes 2". השיר הגיע למקום ה ב. השיר נכתב על ידי חברי להקת In This Moment והופק על ידי אריק רייצ'ל. השיר יצא ביחד עם מיני-אלבום שהכיל בתוכו את השירים "Daddy's Falling Angel" ו-"Have No Fear" וזאת, על מנת לעזור בקידום הסינגל הזה. השיר הוא שיר מטאלקור המשלב בתוכו גם את סוגת המטאל האלטרנטיבי. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.7 מיליון השמעות. עבור השיר צולם קליפ ובו הלהקה מבצעת א-קפלה. במהלך צילומי הקליפ שברה הסולנית הראשית מריה ברינק את אפה. היא התראיינה לחדשות MTV ואמרה "ממש פתחתי את ראשי במהלך הצילומים. יש לי צלקת גדולה על הפנים. המצלמה התקרבה מעט ואני הזזתי את ראשי ופשוט התנגשנו והפרצוף שלי חטף מכה בעקבותיה הוא נפתח ואפי נשבר". נכון לאוקטובר 2020, מונה הצפיות של הקליפ עומד על למעלה מ-5.5 מיליון צפיות. מידע על היצירה "Prayers" באתר מיוזיק בריינז סרטון השיר "Prayers" באתר יוטיוב In This Moment - Prayers, Discogs (באנגלית) Various - The Hills Have Eyes 2 - The Album, Discogs (באנגלית) In This Moment - Beautiful Tragedy, Discogs (באנגלית) [https://genius.com/In-this-moment-prayers-lyrics Prayers In This Moment] Prayers, נבדק ב-2020-10-13 IN THIS MOMENT - Prayers (OFFICIAL VIDEO)
בית העלמין של פראג

האם התכוונתם ל... בית הקברות היהודי העתיק בפראג – בית קברות יהודי עתיק בשולי הרובע היהודי של פראג, יוספוב בית הקברות היהודי בפראג-ז'יז'קוב – בית קברות ששימש את קהילת יהודי פראג מן המחצית השנייה של המאה ה-17 בית הקברות היהודי החדש בפראג – בית קברות שמשמש את יהודי פראג מ-1891 ועד ימינו גן יהודי (צכ') - בית קברות יהודי קדום בפראג, היה בשימוש במאות ה-13–15 בית הקברות היהודי העתיק בסמיכוב (צכ') - בית קברות בפאתי פראג ששימש את הקהילה בין השנים 1788–1937 בית העלמין של פראג (ספר) (אנ') - רומן פרי עטו של אומברטו אקו
ג'רוד ג'וזף

ג'רוד ג'וזף (באנגלית: Jarod Joseph; נולד ב-9 באוקטובר 1985) הוא שחקן קולנוע וטלוויזיה קנדי, אשר ידוע בשל תפקידו בתור ניקולס פלמינג בסדרה "חוצה את הקווים", בתור ניית'ן מילר בסדרה "המאה" ברשת The CW, בתור אנדי קטלר בסדרה "אתה אני היא" ובשל הופעתו בתור דומיניק טיילור בסדרה "מאהבות" ברשת ABC. ג'רוד ג'וזף גדל בקלגרי, אלברטה שבקנדה. הוא התעניין בתחילה בתחום הספורט. ג'רוד שקל לעסוק בכדורסל או בהוקי כשחקן מקצועי אך העדיף להתמקד במקום זאת בלימודיו. על פי הצעתו של חבר החליט ג'רוד לעסוק במשחק ונסע לוונקובר לחפש עבודה במשחק. הוא נבחן לתפקיד בסרט "בפרסי ג'קסון וגנב הברק" והתקבל. אף על פי שהתפקיד היה קטן, זה הספיק כדי לעניין אותו להמשיך בקריירת המשחק. ג'רוד שיחק בתפקידי טלוויזיה רבים במהלך השנים הבאות. הוא לוהק לתפקיד הבלש ניקולס פלמינג בעונה הראשונה של הסדרה הקנדית-בריטית "חוצה את הקווים". במהלך הצילומים של "חוצה את הקווים" החל ג'רוד לשחק במקביל בסדרות הטלוויזיה "עד עצם היום הזה" ובסדרה "פרינג'" ושיחק בתפקידי אורח בסדרות בין היתר בסדרות "מניע" ו"החץ". בשנת 2014 לוהק לתפקיד חוזר בתור ניית'ן מילר בסדרת הטלוויזיה "100" ברשת הטלוויזיה האמרקאית The CW. מדיה וקבצים בנושא ג'רוד ג'וזף בוויקישיתוף ג'רוד ג'וזף, במסד הנתונים הקולנועיים IMDb (באנגלית) Peterson, Torie (8 בינואר 2017). "Q&A - Jarod Joseph". NHL.com. נבדק ב-28 במרץ 2018. {{cite web}}: (עזרה) Rapp, Illana (15 במאי 2013). "Actor Jarod Joseph of Rogue and Arrow Talks About His First Tattoo Disaster". Huffington Post. נבדק ב-28 במרץ 2018. {{cite web}}: (עזרה) Eramo, Steve (21 במאי 2013). "On the Right Path: Interview with Rogue's Jarod Joseph". The Morton Report. נבדק ב-28 במרץ 2018. {{cite web}}: (עזרה)
יחסי דרום סודאן – רוסיה

יחסי דרום סודאן–רוסיה הם היחסים הדו-צדדיים בין רוסיה לדרום סודאן. ב-9 ביולי 2011 העביר מיכאיל מרגלוב, נציג רוסיה בטקסי העצמאות בג'ובה, לנשיא דרום סודאן סאלווה קיר מאיארדיט הודעה של נשיא רוסיה דמיטרי מדבדב, שבה מדבדב בירך את מקבילו הדרום סודאני על עצמאותה של האומה החדשה. ב-11 ביולי 2011 הוציא דמיטרי מדבדב אוקאז שהכיר רשמית בעצמאות דרום סודאן והורה למשרד החוץ הרוסי להתחיל במשא ומתן עם דרום סודאן על כינון יחסים דיפלומטיים. לקראת טקסי העצמאות בג'ובה הצהיר מרגלוב כי רוסיה מתכוונת להמשיך בקשרים כלכליים עם דרום סודאן, וציין כי לאומה העצמאית הטרייה צפוי אתגרים רבים, ורוסיה תצטרך לנצל את ההזדמנות ולהתבסס כחלק מכלכלת האומה. רוסיה מיוצגת בדרום סודאן באמצעות שגרירותה בקמפלה, אוגנדה. דרום סודאן מחזיקה ברוסיה שגרירות במוסקבה. מדיה וקבצים בנושא יחסי דרום סודאן – רוסיה בוויקישיתוף "Congratulations to President of South Sudan Salvatore Kiir Mayardit". Presidential Press and Information Office. 9 ביולי 2011. נבדק ב-2 בספטמבר 2011. {{cite news}}: (עזרה) "Russia seeks contracts in South Sudan - envoy". Juba: RIA Novosti. 10 ביולי 2011. נבדק ב-2 בספטמבר 2011. {{cite news}}: (עזרה) אתר על יחסי מדינות
סכסוך נגורנו קרבאך

סכסוך נגורנו קרבאך היה סכסוך אתני וטריטוריאלי בין ארמניה לאזרבייג'ן סביב האזור השנוי במחלוקת נגורנו-קרבאך ושבעת המחוזות הסובבים אותו אשר נשלטו דה פקטו על ידי רפובליקת ארצאך - אזורים אשר היו מוכרים בעולם דה יורה כמשתייכים לאזרבייג'ן. מקורו של הסכסוך בראשית המאה ה-20. בפברואר 1988 פרצה מלחמת נגורנו קרבאך עם התפרקות ברית המועצות ובעקבות כך הפך אזור נגורנו קרבאך לישות עצמאית דה פקטו המתופעלת בידי בדלנים ארמנים בתמיכת הממשלה הארמנית בירוואן. מאז ואילך אזרבייג'ן טוענת לשליטה על המובלעת, ככתוב בחלוקתן של הרפובליקות הסובייטיות מימי ברית המועצות. מאז המלחמה לא התקדמו יחסי אזרבייג'ן–ארמניה. הסכם הפסקת האש שנחתם בשנת 1994 סיפק יציבות יחסית לאזור אשר נמשכה במידה רבה במשך שני עשורים עד לשנת 2016 אשר במהלכה אירעה הסלמה קשה באזור, במה שנודע כ"מלחמת ארבעת הימים" (אנ'). ההסלמה נבעה במידה רבה מהתסכול הגובר של אזרבייג'ן מהסטטוס קוו ומהמאמצים של ארמניה לשמר את מצב הסטטוס קוו. העימות הקטלני ביותר מאז הפסקת האש התקיים מספטמבר 2020 ועד נובמבר 2020. המלחמה שפרצה והסכם הפסקת האש של נגורנו קרבאך (2020) שנחתם בעקבותיה שינו את הסטטוס קוו. מאז המלחמה בשנת 2020, אזרבייג'ן ביטלה את הצעתה למעמד מיוחד או אוטונומיה לתושביה הארמנים הילידים ובמקום זאת התעקשה על "הטמעתם" באזרבייג'ן. מאז דצמבר 2022, אזרבייג'ן הטילה מצור על רפובליקת ארצאך וניתקה את קוי האספקה אליה, תוך הפרה של הסכם הפסקת האש משנת 2020 ופסקי דין בינלאומיים. בספטמבר 2023 כבשה אזרבייג'ן את נגורנו קרבאך במהלך מלחמת נגורנו קרבאך השלישית. הממשל הארמני המקומי נכנע תוך יום אחד, והאזור עבר לשליטת אזרבייג'ן, בהסכם שנחתם בין הצדדים בתיווך רוסיה. ארמניה לא התערבה בקרב מחשש ממלחמה כוללת. מתוך כ-120 אלף תושבי החבל, נמלטו כ-104 אלף איש לארמניה. ביניהם נמלט גם נשיא המחוז הבדלני לשעבר, רובן ורדניאן, אך נתפס על ידי שלטונות אזרבייג'ן. ב-1 בינואר 2024, רפובליקת ארצאך חדלה מלהתקיים. מלחמת נגורנו קרבאך הראשונה - ניצחון ארמני מלחמת נגורנו קרבאך השנייה - ניצחון אזרי מלחמת נגורנו קרבאך השלישית - כיבוש אזרי מדיה וקבצים בנושא סכסוך נגורנו קרבאך בוויקישיתוף ארמניה: 97 אלף בני אדם הגיעו למדינה מנגורנו-קרבאך, באתר וואלה, 29 בספטמבר 2023 סוכנויות הידיעות, המובלעת בנגורנו-קרבאך חתמה על מותה, מיליארדר ארמני הואשם ב"טרור", באתר ynet, 28 בספטמבר 2023 ערך זה הוא קצרמר בנושא היסטוריה ובנושא ארמניה. אתם מוזמנים לתרום לוויקיפדיה ולהרחיב אותו.
תוכנית לימודים מתהווה

תוכנית לימודים מתהווה היא גישת הוראה ודרך תכנון תוכניות לימודים המתמקדת בתגובתיות לתחומי העניין של ילדות כדי ליצור חוויות למידה משמעותיות. זו שיטה רלוונטיית לכל הגילאים. הגישה דוגלת בהשתתפות פעילה, בניית מערכות יחסים, חקירה עצמאית, שיטות פעולה גמישות וניתנות להתאמה, ולמידה מבוססת משחק. תוכנית הלימודים נבנית ביוזמת הילדה, תוך שיתוף פעולה איתה ובהתאמה לצרכיה. תומכי סגנון לימוד זה מאמינות שידע על התלמידה הוא המפתח להצלחה חינוכית (Cassidy, Mims, Rucker, & Boone, 2003; Crowther, 2005). ברגע שמורות מזהות "עניין" נעשה סיעור מוחות כיצד ניתן ללמוד את נושא העניין לעומק. סיעור זה לרוב מניב מספר פעילויות משחק ברמות שונות. תוך כדי ביצוע פעילויות, המורה מתבוננת בילדים, ומשנה אותן בהתאמה לעניין גובר או לשינוי כיוון הלמידה. המורה מתעדת ומשקפת את יעילות הפעילויות. המורה יכולה לנהל מספר מחזורי תכנון בבת אחת עבור פעילויות או תוצרי למידה שונים. (Cassidy et al., 2003; Crowther, 2005; Jones & Reynolds, 2011; Stacey, 2009a/2011b; Machlachlan et al., 2013; Wein, 2008; Wright, 1997). במסגרות אלה, תוכניות למידה הן לרוב מתווה רופף (MachLachlan et al., 2013; Stacey, 2009). לעיתים קרובות יש שימוש ב"קורי למידה": רשת המראה אילו דברים ניתן ללמוד בנושא מסוים. (MachLachlan et al., 2013). עם זאת, חשוב להשתמש בקורים ככלי לפתיחת אפשרויות שאינן "תוכנית". רעיון לנושא יכול לנבוע מדברים, אנשים, אירועים בסביבה, נושאים שעולים בכיתה וכו '. (MachLachlan et al., 2013; Stacey, 2009). לדוגמה, מורה עשוי לשמוע קבוצה של תלמידים שמקיימת דיון על חרקים ובכך ליצור קור למידה הבוחן את הכיוונים האפשריים במסע למידה על נושא החרקים. רעיונות עשויים להתעורר גם על ידי הצעת חוויות כגון טיול בשכונה, ביקור בעסקים מקומיים או קריאת ספרים.
The In-Between

The In-Between (בעברית: בין לבין) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן השביעי שלה, Mother. השיר יצא לאור ב-22 בינואר 2020, על ידי חברות התקליטים אטלנטיק רקורדס ורודראנר רקורדס, כסינגל הראשון והפותח מתוך האלבום. השיר הגיע למקום הראשון במצעד שירי הרוק הכבד הדיגיטליים. השיר נכתב על ידי מריה ברינק, כריס האוורת', קווין צ'ורקו ורנדי וייצל והופק על ידי קווין צ'ורקו. ב-15 בספטמבר הלהקה הודיעה כי הסינגל הזה יעלה לרשתות הזרמות המדיה השונות ב-31 באוקטובר, דרך טוויטר. עם זאת, ב-1 בנובמבר הלהקה הצהירה בפני המעריצים שלה כי תאריך היציאה שלו יידחה לתחילת שנת 2020, בעקבות סיבות כאלה ואחרות. ב-12 בנובמבר, פורסמה הודעה באינסטגרם של הלהקה, בה נאמר כי במרץ 2020, היא תצא לסיבוב הופעות חדש, ששמו יהיה "The In-Between Tour". סיבוב ההופעות נדחה וחלקו בוטל בעקבות מגפת הקורונה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות. הווידאו קליפ הרשמי של השיר הועלה לערוץ היוטיוב של הלהקה ב-22 בינואר 2020, לאחר שתאריך צאתו נדחה. בתחילת הקליפ, ניתן לראות את מריה כשארבע כפות ידיים מכוסות בנוזל דמוי דם מכסות את פניה ומעל ראש שתי כפות ידיים נוספות. בהמשך, מתחיל הקליפ בו ניתן את הלהקה מבצעת טקסי פולחן שונים. נכון לאוקטובר 2020, מונה הצפיות של הקליפ עומד על למעלה מ-10 מיליון צפיות. סרטון השיר "The In-Between" באתר יוטיוב מריה ברינק, כריס האוורת', קווין צ'ורקו, רנדי וייצל In This Moment - The In-Between, Discogs (באנגלית) Hard Rock Digital Song Sales Chart, Billboard In This Moment – The In-Between (באנגלית), נבדק ב-2020-10-13 https://twitter.com/officialitm/status/1173012530207363075, Twitter ➕𝐼𝒩 𝒯𝐻𝐼𝒮 𝑀𝒪𝑀𝐸𝒩𝒯➕ on Instagram: “Hello Beautiful Blood Legion , The In-Between will be unveiled in early 2020 . We wanted to release today however to make it all perfectly…”, Instagram (באנגלית) In This Moment Official Website, In This Moment Official Website (באנגלית) The In-Between, נבדק ב-2020-10-13 In This Moment - "The In-Between" [OFFICIAL VIDEO]
יחסי סיירה לאון – רוסיה

יחסי סיירה לאון–רוסיה הם היחסים הדו-צדדיים בין רוסיה לסיירה לאון. ברית המועצות כוננה יחסים דיפלומטיים ב-18 בינואר 1962. בדצמבר 1991 הכירה סיירה לאון בפדרציה הרוסית כיורשת החוקית לברית המועצות. בשנת 1963 נפתחה שגרירות ברית המועצות בפריטאון, אולם היא נסגרה בספטמבר 1992, בשנת 1965 נפתחה שגרירות סיירה לאון במוסקבה. בשנת 2001 נפתחה קונסוליית כבוד של רוסיה בסיירה לאון. יחסי הסחר בין רוסיה לבין סיירה לאון כפופים להסכם הסחר 1965. רוסיה הפעילה פרויקט בסיירה לאון (אפריל 2010 - אוקטובר 2011) להכנסת טכנולוגיות בעלות נמוכה וידידותית לסביבה בתחום הדייג ועיבוד הדגים. ההסכם המקביל נחתם במוסקבה ב-17 במאי 2010. רוסיה מיוצגת בסיירה לאון באמצעות שגרירותה בקונאקרי, גינאה ובנוסף היא מחזיקה קונסוליה בפריטאון. סיירה לאון מחזיקה ברוסיה שגרירות במוסקבה. מדיה וקבצים בנושא יחסי סיירה לאון – רוסיה בוויקישיתוף אתר על יחסי מדינות